Document ID: 31998R1488

Uredba Komisije (ES) št. 1488/98
z dne 13. julija 1998
o spremembi Uredbe (EGS) št. 2807/83 o določitvi podrobnih pravil za vodenje evidenc podatkov o ulovih rib držav članic
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Komisije (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike [1], kakor je bila nazadnje spremenjena z Uredbo (ES) št. 2635/97 [2] in zlasti člena 6(8),
ker Uredba Komisije (EGS) št. 2807/83 [3], kakor je bila nazadnje spremenjena z Uredbo (ES) št. 395/98 [4], določa podrobna pravila za vodenje evidenc podatkov držav članic o ulovih rib, za katere so bili določeni celotni dovoljeni ulov in kvote;
ker Uredba Komisije (ES) št. 45/98 z dne 19. decembra 1997 o določitvi za nekatere staleže rib in skupine staležev rib celotnih dovoljenih ulovov za leto 1998 in nekaterih pogojev, pod katerimi se jih lahko lovi [5], kakor je bila nazadnje spremenjena z Uredbo (ES) št. 783/98 [6], (ES) št. 50/98 z dne 19. decembra 1997, ki za leto 1998 razporeja ulov Skupnosti v vodah Grenlandije [7] in (ES) št. 65/98 z dne 19. decembra 1997, ki za nekatere izrazito selivske vrste rib določa celotni dovoljeni ulov za leto 1998, njihovo porazdelitev državam članicam po kvotah in nekatere pogoje, pod katerimi se jih lahko lovi [8], kakor je bila spremenjena z Uredbo (ES) št. 1283/98 [9], za leto 1998 določajo nove celotne dovoljene ulove in razporejajo te celotne dovoljene ulove med države članice z namenom, da se omeji ulov številnih dodatnih staležev rib ali skupin staležev rib;
ker je zato treba spremeniti Uredbo (EGS) št. 2807/83;
ker so ukrepi, predvideni s to uredbo, skladni z mnenjem Upravljalnega odbora za ribištvo in ribogojstvo,
SPREJELA NASLEDNJO UREDBO:
Člen 1
Uredba (ES) št. 2807/83 se spremeni, kot sledi:
1. V Prilogi VII, točka 1, se doda naslednje:
"Lepidorhombus spp. | krilati rombi | LEZ |
Lophiidae | morske spake | ANF |
Psetta maxima | romb | TUR |
Scophthalmus rhombus | gladki romb | BLL |
Rajidae | skati | SRX |
Limanda limanda | limanda | DAB |
Platichthys flesus | iverka | FLE |
Microstomus kitt | rdeči jezik | LEM |
Glyptocephalus cynoglossus | pasji jezik | WIT |
Mallotus villosus | kapelin | CAP |
Trachurus spp. | šuri | JAX |
Pandalus borealis | severna kozica | PRA |
Ammodytidae | peščenka | SAN |
Solea spp. | morski listi | SOX |
Penaeus spp. | bele kozice | PEN |
Thunnus thynnus | tun | BFT |
Xiphias gladius | mečarica; | SWO"; |
2. V Prilogi VII, točka 1, se črtajo naslednje vrstice:
"Lepidorhombus whiffiagonis | krilati romb | MEG |
Lophius spp. | morske spake | MON |
Trachurus trachurus | šur | HOM"; |
3. V prilogi VII, točka 2, se doda naslednje:
"Boreogadus saida | polarna trska | POC |
Coryphaenoides rupestris | okroglonosi repak | RNG". |
Člen 2
Ta uredba začne veljati sedmi dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. julija 1998

Labels: 12
18
6